கேள்வி: தமோர் ஆறு - கோசி நதி அமைப்பு குறித்து விரிவாக சொல்லுங்கள்.
பதில்: கிழக்கு நேபாளத்தில் கோசி ஆற்றின் வடிநிலப்பகுதிகள் அமைந்துள்ளன. ஏழு ஆறுகள் கிழக்கு-மத்திய நேபாளத்தில் இணைந்து இந்த நதியை உருவாக்குவதால் இது சப்தகோசி என்று அழைக்கப்படுகிறது. கோசி ஆற்றமைப்பை உருவாக்கும் முக்கிய ஆறுகளாவன, சன் கோசி, இந்திராவதி ஆறு, போட் கோசி, துத் கோசி, அருண் ஆறு (சீனா - நேபாளம்), பருன் ஆறு மற்றும் தமோர் ஆறு. இவ்வாறு ஒருங்கிணைந்த ஆறானது சத்ரா பள்ளத்தாக்கு வழியாக தெற்கு திசை நோக்கி வெளியேறி இந்தியச் சமவெளிக்குள் பாய்கிறது. சப்த கோசி ஆற்றின் மொத்த நீரில் 44 சதவீதத்தை சன் கோசியும், அருண் ஆறு (சீனா - நேபாளம்) 37 சதவீதமும், தமோர் ஆறு 19 சதவீதமும் பங்களிக்கிறது.